CELEX: 62010CA0274
Language: lv
Date: 2011-07-28 00:00:00
Title: Lieta C-274/10: Tiesas (trešā palāta) 2011. gada 28. jūlija spriedums — Eiropas Komisija/Ungārijas Republika (Valsts pienākumu neizpilde — Nodokļi — PVN — Direktīva 2006/112/EK — Tiesības uz nodokļa atskaitīšanu — Īstenošanas noteikumi — 183. pants — Valsts tiesiskais regulējums, ar kuru atļauj atmaksāt pārmaksāto PVN tikai tad, ja tas pārsniedz priekšnodokļa summu par vēl nesamaksātiem darījumiem)

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/8
            
         Tiesas (trešā palāta) 2011. gada 28. jūlija spriedums — Eiropas Komisija/Ungārijas Republika
   (Lieta C-274/10) (1)
   
   (Valsts pienākumu neizpilde - Nodokļi - PVN - Direktīva 2006/112/EK - Tiesības uz nodokļa atskaitīšanu - Īstenošanas noteikumi - 183. pants - Valsts tiesiskais regulējums, ar kuru atļauj atmaksāt pārmaksāto PVN tikai tad, ja tas pārsniedz priekšnodokļa summu par vēl nesamaksātiem darījumiem)
   2011/C 298/14
   Tiesvedības valoda — ungāru
   
      Lietas dalībnieki
   
   
      Prasītāja: Eiropas Komisija (pārstāvji — D. Triantafyllou, B. Simon un K. Talabér-Ritz)
   
      Atbildētāja: Ungārijas Republika (pārstāvji — M. Fehér, K. Szíjjártó, G. Koós un K. Magony, szakértő)
   
      Priekšmets
   
   Valsts pienākumu neizpilde — Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (OV L 347, 1. lpp.) pārkāpums — Valsts tiesiskais regulējums, ar ko ļauj atmaksāt PVN pārpalikumu tikai tad, ja tas nepārsniedz nodokļa summu, kas izriet no vēl neapmaksātiem darījumiem — Nodokļu neitralitātes principa pārkāpums
   
      Rezolutīvā daļa:
   
   
               1)
            
            
               Ungārijas Republika,
               
                           —
                        
                        
                           nosakot pienākumu nodokļu maksātājiem, kuru nodokļu deklarācijā konkrētā taksācijas laikposmā parādās pārmaksa Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 183. panta izpratnē, šo pārmaksu pilnībā vai daļēji pārnest uz nākamo taksācijas laikposmu, ja tie nav samaksājuši piegādātājam visu summu par attiecīgo pirkumu, un
                        
                     
                           —
                        
                        
                           tādēļ, ka šī pienākuma dēļ dažiem nodokļu maksātājiem, kuru nodokļu deklarācijās regulāri parādās “pārmaksa”, vairāk nekā vienu reizi ir jāpārnes šī pārmaksa uz nākamo taksācijas laikposmu,
                        
                     nav izpildījusi šajā direktīvā paredzētos pienākumus;
            
         
               2)
            
            
               Ungārijas Republika atlīdzina tiesāšanās izdevumus.
            
         
      (1)  OV C 221, 14.08.2010.